CONCURSOS SECRETARIAT DE CULTURA UNIVERSITAT D'ALACANT 2011. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1796)
  + [Valencià](/va/acuerdo/1796)






Selector de idioma

Leer

* [Español](/es/acuerdo/1796)
* [Valencià](/va/acuerdo/1796)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURSOS SECRETARIAT DE CULTURA UNIVERSITAT D'ALACANT 2011.[Butlletí Oficial Universitat d'Alacant](/ca/Publicacion)
=====================================================================================================================

Secretaria General

Butlletí Oficial Universitat d'Alacant





CONCURSOS SECRETARIAT DE CULTURA UNIVERSITAT D'ALACANT 2011.

Data d'aprovació
:   21/06/2011

Data de publicació
:   21/06/2011

Òrgan competent
:   Vicerectora d¿Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1796.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1796)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1796)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURSOS SECRETARIAT DE CULTURA  UNIVERSITAT D'ALACANT 2011.&url=https://www.boua.ua.es/va/acuerdo/1796)

**Títol:** CONCURSOS SECRETARIAT DE CULTURA UNIVERSITAT D'ALACANT 2011.

**Secció:** CONVOCATÒRIES I CONCURSOS

**Òrgan:** Vicerectora d¿Extensió Universitària

**Data d'aprovació:** dimarts, 21 de juny de 2011

CONCURSOS SECRETARIAT DE CULTURA  UNIVERSITAT D'ALACANT 2011

BASES GENERALS

S'estableixen les categories següents: Fotografia, Narrativa hiperbreu (microrelats matemàtics), Música i Blogs culturals.

1. Podran concórrer al concurs tots aquells estudiants matriculats en qualsevol de les Universitats del territori nacional i el personal vinculat a la Universitat d'Alacant, amb obres originals i inèdites i no premiades en anteriors concursos.

2. El termini de presentació dels treballs serà des de la data de publicació d'aquestes bases en el BOUA, fins al 5 d'octubre de 2011 ambdós inclusivament.

3. El Jurat serà designat pel Vicerectorat d'Extensió Universitària de la Universitat d'Alacant.

4. La resolució del jurat es publicarà abans del 18 de novembre de 2011 en el tauler d'anuncis del PIC, en la revista digital del Vicerectorat d'Extensió Universitària www.veu.ua.es i en la pàgina www.espais.ua.es/concursos. Els autors premiats hauran d'assistir personalment, o mitjançant representant en el cas de resultar-los impossible, a l'acte de lliurament de premis.

5. De ser requerit se li podrà demanar a l'autor que acredite la seua vinculació a la universitat mitjançant la presentació del rebut de matrícula o document acreditatiu corresponent.

6. La propietat de les obres premiades serà de la Universitat, que es reserva el dret de publicació de les mateixes en els mitjans i formats que considere oportuns. En el certamen de fotografia la Universitat podrà fer ús de les fotografies presentades, amb el coneixement dels seus autors. Tanmateix, els autors podran fer ús d'elles amb l'esment del premi obtingut.

7. La presentació de les obres es realitzarà a través de la pàgina web www.espais.ua.es/concursos. Se'ls sol·licitarà nom, DNI, títol o lema de l'obra (excepte en el concurs de microrelats matemàtics) i arxiu amb l'obra adjunta en les condicions particulars de cada modalitat. Les dades personals quedaran ocultes i no es coneixeran fins al moment de la resolució del jurat.

Les obres de fotografia analògica, pel seu format, tenen la seua pròpia manera de presentació descrit en les bases particulars de la modalitat de fotografia.

8. La participació en la present convocatòria suposa l'acceptació d'aquestes bases, que podran ser interpretades pel jurat i pel Vicerectorat d'Extensió Universitària de la Universitat d'Alacant, en aquells aspectes no previstos en les mateixes.

9. Les dades dels participants seran incorporats a un fitxer automatitzat l'única finalitat del qual és el registre de les obres i la documentació presentada als concursos.

MÚSICA

1. S'estableix un únic premi dotat amb 500 €. Aquesta quantitat es troba subjecta a les retencions legalment establides.

2. Poden participar músics a nivell individual o grups, en aquest cas almenys un integrant del mateix ha de pertànyer a la Universitat d'Alacant.

3. La presentació es realitzarà mitjançant un arxiu d'àudio (format .ogg, .flac o .mp3) i no pot superar els 5 minuts.

4. En cas d'haver-hi lletra es valorarà l'originalitat, contingut i interpretació de la mateixa. S'haurà de presentar en un document (word, openoffice, pdf, rtf o txt) juntament amb la cançó. S'admet qualsevol estil.

5. Cada concursant podrà concórrer amb un màxim de dues cançons i ha de ser l'autor de les mateixes.

6. Al costat del premi en metàl¿lic, els guanyadors tindran l'opció de participar en els concerts de grups emergents Toca, Toca que realitza la UA.

BLOGS CULTURALS

Un blog és un quadern de bitàcola, una pàgina d'Internet actualitzada regularment pels seus autors. Els continguts porten un ordre cronològic. Els blogs han de permetre que els lectors escriguen comentaris per a cada article.

1. S'estableixen dos premis: un primer premi, dotat amb 500 €, i un segon premi, dotat amb 250 €. Aquestes quantitats es troben subjectes a les retencions legalment establides.

2. La presentació del blog es realitzarà adjuntant la URL on es troba allotjat.

3. El blog ha de tenir un contingut cultural, per tant, pot abordar temes com la literatura, el cinema, la música, el còmic, art, etc. Es valorarà l'actualitat dels continguts del blog, és a dir, si es realitzen actualitzacions freqüents. Es prendrà en consideració l'originalitat dels temes tractats i si la manera de tractar-los és innovadora i creativa, la qualitat de l'idioma, una presentació adequada, una comunicació i interacció amb altres blogs.

4. Cada concursant podrà concórrer amb únic blog, havent de ser l'autor del mateix. En cas d'autoria compartida més del 50% dels posts hauran de ser obra d'autors amb vinculació universitària.

NARRATIVA HIPERBREU concurs de microrelats matemàtics

1. S'estableixen els premis següents:

Primer premi, dotat amb 250 euros per a la millor obra en castellà i 250 per a la millor obra en valencià.

Segon premi, dotat amb 125 euros en la modalitat en castellà i 125 euros en valencià.

Aquestes quantitats es troben subjectes a les retencions legalment establides.

2. La presentació de les obres es realitzarà adjuntant el text directament en el quadre habilitat en el formulari de la web.

3. Cada concursant podrà presentar un màxim de dos microrelats.

4. Els microrelats, escrits en castellà o valencià, tindran un màxim de 20 paraules i hauran de complir el requisit que el nombre de lletres de cada paraula siga la xifra corresponent del nombre Pi, tal com es mostra en el següent exemple:

Sentia a Sara i Júlia conversar de camí cap a les seues cases. Mentre observava vaig entendre, commoguda, que per fi aconseguien estimar.

5. Independentment del nombre de paraules del microrelat, s'ha de començar sempre per la primera xifra del nombre Pi i respectar sempre l'ordre de les xifres fins a la corresponent última paraula del microrelat. A més, en cas que tinguera un títol, les paraules que ho conformen es consideraran les primeres paraules del microrelat i hauran d'adaptar-se en longitud a les primeres xifres de la xifra Pi.

6. Els microrelats seran de temàtica lliure i sempre originals. La comprovació de la no originalitat provocarà l'exclusió de tots els microrelats del seu autor.

7. La presentació de les obres es realitzarà adjuntant el text directament en el quadre habilitat en el formulari de la web abans del 5 d'octubre de 2011.

8. El jurat estarà format pel degà de la Facultat de Ciències, el vicedegà de Matemàtiques, un representant del Secretariat de Cultura, un representant del Servei de Promoció del Valencià i un representant del Departament d'Estadística i Investigació Operativa, i farà pública la seua decisió abans del 18 de novembre.

9. El lliurament de premis tindrà lloc el dijous 24 de novembre de 2011 a les 17.00 h. en el Saló de Graus Alfredo Orts de l'edifici d'Òptica en un acte durant el qual es pronunciarà la conferència sobre literatura i matemàtiques “Trencant fronteres entre les ciències i les lletres”, a càrrec del professor de la Universitat del País Basc, Raúl Ibáñez.

10. La Facultat de Ciències es reserva el dret de publicar tots els microrelats en la seua pàgina web.

FOTOGRAFIA

1. S'estableixen dos premis: un primer premi, dotat amb 500 €, i un segon premi, dotat amb 250 €. Aquestes quantitats es troben subjectes a les retencions legalment establides.

2. El concurs tindrà tema lliure.

3. Fotografies analògiques i digitals concorren en un únic concurs.

4. Presentació.

4.1. Les fotografies en format digital hauran de ser en format JPG d'alta qualitat amb una resolució mínima de 300ppp i una grandària màxima de 8 MB.

4.2. Les fotografies en paper es presentaran de la següent forma:

a) Grandària mínima de 18x24 cm i màxim de 30x40 cm. Hauran d'anar muntades en un passepartout de cartolina de 40x50 cm.

b) Hauran d'adjuntar un sobre tancat en l'interior del qual s'incloguen les següents dades: nom, adreça, telèfon i correu electrònic de l'autor, títol o lema de l'obra i fotocòpia del DNI.

c) Aquestes obres han de presentar-se (per correu o personalment) en la següent adreça:

Sala Aifos (Edifici C de la Facultat de Filosofia i Lletres)

Universitat d'Alacant - Campus de Sant Vicent del Raspeig

Ap. de correus 99, I-03826 Alacant

d) Les obres no premiades en aquesta categoria podran retirar-se durant el mes d'abril de 2012 en la sala Aifos presentant el DNI. Transcorregut aquest termini la Universitat podrà disposar lliurement de les mateixes.

5. Cada concursant podrà presentar un màxim de quatre fotografies.

Més informació: Secretariat de Cultura de la UA

Tel. 175 301 173

 iecvetyes.kvsokfd@im.gb

 www.espais.ua.es/concursos

Alacant, 21 de juny de 2011

Vicerectora d’ Extensió Universitària  
 Sgt.:Josefina Bueno Alonso





[Carretera Sant Vicent del Raspeig s/n  
03996 Sant Vicent del Raspeig - Alacant  
 Tel. 55 874 9620 - Fax 99 283 5771](https://www.google.es/maps/@21.136447,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12634&trk=tyah&trkInfo=tarId%8B5629792725355%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)